สังคมข่าวหุ้นเกียรติก้อง ว่องไวยากร
ข่าวดีท่วมตลาดฯ******ตลาดหุ้นไทยดี๊ด๊าวิ่งไปยืนเหนือ 1,400 จุด หลังรับข่าวดีอย่างต่อเนื่อง ทั้งเรื่องตัวเลขจีดีพีที่โตแบบหักปากกาเซียน และยังมีราคาน้ำมันที่ทะยานขึ้นไปแตะ 50 เหรียญต่อบาร์เรล ทำให้มุมมองของนักวิเคราะห์ทั้งในประเทศและต่างประเทศเริ่มเปลี่ยนไปในทิศทางที่ดี โดยเฉพาะโกลด์แมน แซคส์ กลับลำทำนายใหม่ แนวโน้มราคาน้ำมันปีนี้ และปีหน้า จะขึ้นอย่างต่อเนื่อง ไปเฉียดๆ 60 เหรียญ ต่างชาติก็หันหัวกลับมาซื้อหุ้นไทยใหม่ เมื่อทุกอย่างเป็นใจ ความมั่นใจนักลงทุนก็กลับมาอีกครั้ง ส่งผลให้หุ้นกลุ่มพลังงานเป็นที่น่าจับตาในระยะนี้
18 พ.ค. 2559

ข่าวดีท่วมตลาดฯ******ตลาดหุ้นไทยดี๊ด๊าวิ่งไปยืนเหนือ 1,400 จุด หลังรับข่าวดีอย่างต่อเนื่อง ทั้งเรื่องตัวเลขจีดีพีที่โตแบบหักปากกาเซียน และยังมีราคาน้ำมันที่ทะยานขึ้นไปแตะ 50 เหรียญต่อบาร์เรล ทำให้มุมมองของนักวิเคราะห์ทั้งในประเทศและต่างประเทศเริ่มเปลี่ยนไปในทิศทางที่ดี โดยเฉพาะโกลด์แมน แซคส์ กลับลำทำนายใหม่ แนวโน้มราคาน้ำมันปีนี้ และปีหน้า จะขึ้นอย่างต่อเนื่อง ไปเฉียดๆ 60 เหรียญ ต่างชาติก็หันหัวกลับมาซื้อหุ้นไทยใหม่ เมื่อทุกอย่างเป็นใจ ความมั่นใจนักลงทุนก็กลับมาอีกครั้ง ส่งผลให้หุ้นกลุ่มพลังงานเป็นที่น่าจับตาในระยะนี้
*******แรงเก็งกำไรหุ้นกลุ่มADVANC เด้งรับข่าวเข้าประมูล 3G รายเดียว หลังคู่แข่งหลีกทางให้หมด ทั้งทรู และ ดีแทค แต่ก็ต้องระมัดระวังให้ดี เพราะค่าสัมปทาน 2 ใบที่ได้มาต้องแลกมาด้วยเงินจำนวนมาก เท่ากับว่ากำไรของเอไอเอสในปีนี้และปีหน้าก็ต้องลดลง เพื่อนำไปจ่ายหนี้แบงก์ ดังนั้นจึงเล่นได้แค่เก็งกำไรระยะสั้นเท่านั้น ระยะยาวยังไม่น่าสนใจ
*****บอร์ด GL ไฟเขียวเพิ่มทุน 285 ล้านหุ้นรองรับวอร์แรนต์ และขยายธุรกิจไปต่างประเทศ ขายหุ้นกู้แปลงสภาพให้ JTA ไม่เกิน 130 ล้านเหรียญ ใช้ขยายธุรกิจในกัมพูชา ราคาหุ้นที่ผ่านมาร้อนแรงมาก อนาคตยังไปอีกไกล
********ML ราคาตอนนี้ถือว่าถูก แม้ว่าดีลขายหุ้นจะจบไปแล้ว แต่กลับเป็นผลดีมากกว่า เพราะผู้บริหารก็มีเป้าหมายที่ชัดเจนขึ้น ที่จะเร่งสร้างกำไรให้บริษัท ไม่ใช่เหมือนปีที่ผ่านมา ที่กังวลว่าจะขายไปให้ใคร ทำให้ไม่มีกำลังใจจะเดินหน้าขยายธุรกิจ บวกกับปีนี้เศรษฐกิจฟื้นตัว พวกสินเชื่อเช่าซื้อรถยนต์ก็จะได้รับอานิสงส์
*******TRC ราคาถอยลงมาให้เก็บ หลังจากที่ประกาศขึ้นเครื่องหมาย XD ไปแล้ว ครึ่งปีหลังจะลงนามในสัญญาก่อสร้างเหมืองแร่โปแตช ส่งผล Backlog แตะระดับ 3.9 หมื่นล้านบาท ผู้ถือหุ้นแฮปปี้รอรับทั้งเงินปันผลเป็นเงินสดและหุ้น ราคาแถวๆ นี้ ถือว่าน่าลงทุน โบรกฯให้เป้าไว้ 2.3-2.5 บาท
**********AJD ไตรมาสแรกกำไรกระฉูดกว่า 70 ล้านบาท เพิ่มขึ้นกว่า 670% เมื่อเทียบกับปีก่อน ต้นทุนก็ลดลง ตู้เติมสบายก็ดีวันดีคืน สิ้นปีก็จะได้เป้า 5 หมื่นตู้ แถมยังเป็นพันธมิตรกับอาลีบาบา แบบนี้ยังมีอะไรไม่ดีอีก แต่ก็ถูกเกณฑ์แคชบาลานซ์มากลบข่าวดีไปหมด ทำให้นักลงทุนรายย่อยไม่สามารถเข้ามาเก็บหุ้นได้เป็นที่น่าเสียดายอย่างยิ่ง
*************หุ้น TTCL เริ่มกลับมา หลังจากที่ผลประกอบการไตรมาสแรกออกมาดี แนวโน้มปีนี้ดีกว่าปีก่อนแน่นอน และยังมีการันตีอีกว่าผู้ถือหุ้นใหญ่จากญี่ปุ่นจะไม่ขายหุ้นออกมาอีก รอแค่เซ็นสัญญาขายไฟกับเมียนมาทุกอย่างก็ลงตัว
*********ส่งท้ายตลาดหลักทรัพย์ฯ ขึ้น SP  9 หุ้นไม่ส่งงบการเงิน สิ้นสุดวันที่ 31 มีนาคม 2559 ตั้งแต่การซื้อขายวันที่ 17 พ.ค.นี้ ได้แก่ AI–AIE-AQ-BUI-CHUO-GREEN-LVT-POLAR และ TUCC ********แบงก์กรุงไทย ช่วยแบ่งเบาภาระผู้ปกครองส่งลูกเรียนนอก ลดค่าธรรมเนียมโอนเงินไปต่างประเทศเพื่อการศึกษา 7 สกุลเงินหลัก 8 ประเทศปลายทางราคาเดียว 950 บาทต่อรายการ จากปกติ 1,200–1,600 บาท พร้อมให้สินเชื่อเพื่อการศึกษาต่อต่างประเทศ วงเงินกู้เต็มจำนวนตามที่จ่ายจริงผ่อนชำระนานถึง 10 ปี*******